**SALFÖLD KÖZSÉG POLGÁRMESTERE**

8256 SALFÖLD, KOSSUTH U. 27.

**E L Ő T E R J E S Z T É S**

Salföld Község Önkormányzata Képviselő-testületének

2015. július 27. napján tartandó ülésére

|  |  |
| --- | --- |
| **Előterjesztést készítette:** Polgár Zsolt ügyintéző | A határozati javaslatot törvényességiszempontból megvizsgáltam |
| **Tárgy:** Salföld Község Önkormányzata tulajdonában lévő mikrobusz eladásával kapcsolatos döntések meghozatala |  |
|  | **dr. Szabó Tímea**jegyző |

**TISZTELT KÉPVISELŐ-TESTÜLET!**

Amint az a Tisztelt Képviselő-testületet előtt is ismeretes, Salföld Község Önkormányzata sikeresen pályázott egy új mikrobusz beszerzésére. A jelenleg használt autó megtartása, fenntartása plusz költségeket ró az önkormányzatra, kihasználtsága, üzemeltetése már nem gazdaságos, így célszerű a gépjárművet értékesíteni.

A VW Transporter mikrobusz Salföld Község Önkormányzatának Kataszter-Eszköz nyilvántartása alapján üzleti vagyon, így forgalomképes.

Az önkormányzati vagyon értékének meghatározása Salföld Község Önkormányzat Képviselő-testületének az önkormányzat vagyonáról, és a vagyongazdálkodás szabályairól szóló 13/2007. (XI.5) rendelete (a továbbiakban: R) 6. §-a alapján a vagyon értékének megállapítására általában a nyilvántartási érték az irányadó, ugyanakkor ezen jogszabályhely (2) bekezdésének b) pontja alapján egyéb ingatlanvagyon esetén alapján – amennyiben annak nyilvántartási értéke a 100.000,- forintot meghaladja – 6 hónapnál nem régebbi értékbecslés alapján kell megállapítani.

A Ring-Autó Kft. (8200 Veszprém, Észak-keleti útgyűrű 18.) teljeskörű értékelése alapján az LKC-574 forgalmi rendszámú, VW Transporter mikrobusz jelenlegi értéke ÁFA tartalommal 3.000.000.,- Ft, azaz hárommillió forint.

Az önkormányzati vagyon hasznosításának nyilvánosságát az R 5. §-a szabályozza, így

(1) Az önkormányzati vagyont 1 000 000 Ft értékhatár felett értékesíteni, a vagyon használatát, illetve a hasznosítás jogát átengedni csak nyilvános (indokolt esetben zártkörű) versenytárgyalás útján a legjobb ajánlatot tevő részére lehet.

(2) Az ingatlan nyilvános értékesítésére, hasznosítására irányuló döntés alapján a képviselő-testület hivatala, ingóság nyilvános értékesítésére, hasznosítására irányuló döntés alapján a vagyonkezelő szerv feladata a versenytárgyalás lebonyolítása.

(3) A szerződés megkötésére a polgármester jogosult.

A fenti jogszabályhelyek alapján a Képviselő-testületnek eladási szándékot (pályázati kiírást) kell közzé tenni, majd a beérkezett ajánlatok alapján nyilvános tárgyalást kell lebonyolítani. A pályázati kiírás jelen előterjesztés mellékletét képzi.

Kérem a Tisztelt Képviselő-testületet, hogy az ismertetetteket megtárgyalni és egyetértés esetén az alábbi döntést meghozni szíveskedjenek.

**/2015.(\_\_.\_\_.) Kt. h a t á r o z a t i j a v a s l a t**

**Salföld Község Önkormányzatának tulajdonában levő LKC-547 forgalmi rendszámú VW Transporter mikrobusz értékesítéséről**

1./ Salföld Község Önkormányzata, mint az LKC-547 forgalmi rendszámú VW Transporter mikrobusz tulajdonosa a tárgyi ingósággal kapcsolatban kifejezi eladási szándékát, az eladási szándékot (pályázati kiírást) jóváhagyja, abban a tárgyi ingóság minimum összegét 3.000.000,- Ft, azaz hárommillió forint összegben határozza meg.

2./ A Képviselő-testület felhatalmazza a polgármestert az eladási szándék (pályázati kiírás) helyben szokásos közzétételén túlmenően a \_\_\_\_\_\_\_\_\_\_\_\_\_\_\_\_\_\_\_\_\_\_\_ fórumon/felületen történő megjelenítésére.

3./ A Képviselő-testület felhatalmazza a polgármestert a versenytárgyalás lebonyolítására

**Felelős:** Fábián Gusztáv polgármester

**Határidők:** 2015. augusztus 15.

**S a l f ö l d**, 2015. július 23.

 Fábián Gusztáv

 polgármester